text: [{"text_idx": "#000002", "text": "Amerikanski non-profit felagsskapurin samstarvar vi\u00f0 matv\u00f8ruhandlar, matstovur og a\u00f0rar sto\u0301rkeyparar av fiskav\u00f8rum"}, {"text_idx": "#000004", "text": "Amerikanski non-profit felagsskapurin Seafood Watch framlei\u00f0ir ta mest bru\u0301ktu bru\u0301karaveglei\u00f0ingina um bur\u00f0ardyggar fiskav\u00f8rur i\u0301 USA, og samstarvar vi\u00f0 matv\u00f8ruhandlar, matstovur og a\u00f0rar sto\u0301rkeyparar av fiskav\u00f8rum. Ta\u00f0 eru ti\u0301 go\u0301\u00f0 ti\u0301\u00f0indi, at f\u00f8royskur alilaksur hevur fingi\u00f0 hesa meting."}, {"text_idx": "#000005", "text": "Amerikanski felagsskapurin Seafood Watch er ein non-profit felagsskapur, sum gevur bru\u0301karunum i\u0301 USA ra\u0301\u00f0 um, hv\u00f8rjar fiskav\u00f8rur bru\u0301kararnir kunnu velja, um teir vilja tryggja s\u00e6r, at fiskurin er bur\u00f0ardygt veiddur ella aldur. Felagsskapurin hevur nu\u0301 fyri fyrstu fer\u00f0 mett um f\u00f8royskan alilaks, og gj\u00f8rdist u\u0301rsliti\u00f0 \u201cgood alternative\u201d."}, {"text_idx": "#000006", "text": "Seafood Watch leggur seg eftir at meta um t\u00e6r mest ty\u0301\u00f0andi fiskav\u00f8rurnar, sum eru at finna a\u0301 amerikanska markna\u00f0inum. Standardurin, sum Seafood Watch bru\u0301kar, er strangur, og listin av ali\u00f8kjum og framlei\u00f0arum av alilaksi, sum Seafood Watch vi\u00f0m\u00e6lir si\u0301num bru\u0301karum at keypa fra\u0301, er av hesi ors\u00f8k ikki langur. At allur f\u00f8royskur alilaksur nu\u0301 eisini er at finna a\u0301 hesum listanum er ti\u0301 ein fyrimunur fyri markna\u00f0arf\u00f8ringina av f\u00f8royskum alilaksi i\u0301 USA."}, {"text_idx": "#000007", "text": "Seafood Watch framlei\u00f0ir ta mest bru\u0301ktu bru\u0301karaveglei\u00f0ingina i\u0301 USA, ta\u0301 ta\u00f0 sny\u0301r seg um bur\u00f0ardyggar fiskav\u00f8rur, og hevur felagsskapurin tilsamans prenta\u00f0 meira enn 57 mio\u0301 eint\u00f8k av si\u0301nari veglei\u00f0ing i\u0301 pappi\u0301rsformi. Harumframt hevur felagsskapurin eisini ment eina app, sum bru\u0301kararnir kunnu heinta til si\u0301na telefon, og er appin fyribils heinta\u00f0 meira enn 1,8 mio\u0301 fer\u00f0ir."}, {"text_idx": "#000008", "text": "Seafood Watch samstarvar vi\u00f0 matv\u00f8ruhandlar, matstovur og a\u00f0rar sto\u0301rkeyparar av fiskav\u00f8rum i\u0301 USA og \u00f8\u00f0rum londum fyri a\u0301 henda ha\u0301tt at eggja teimum til at eftirspyrja bur\u00f0ardyggar fiskav\u00f8rur. Samstarvsfelagarnir binda seg til bert at selja fiskav\u00f8rur, sum samb\u00e6rt Seafood Watch eru bur\u00f0ardyggar."}, {"text_idx": "#000009", "text": "Seafood Watch samstarvar eisini vi\u00f0 ASC \u2013 Aquaculture Stewardship Council. Hetta merkir m.a., at alilaksur, sum kemur fra\u0301 ali\u00f8kjum, sum eru ASC-go\u0301\u00f0kend, fa\u0301a metingina \u201cgood alternative\u201d."}, {"text_idx": "#000012", "text": "Samla\u00f0a tali\u00f0 a\u0301 avlu\u0301singum li\u0301ti\u00f0 tengt at lu\u0301samarkvir\u00f0inum"}, {"text_idx": "#000014", "text": "Uppsjo\u0301varkipini komin inn at kroka"}, {"text_idx": "#000017", "text": "Smyril Line keypir enn eitt farmaskip"}, {"text_idx": "#000018", "text": "Fagraberg hevur landa\u00f0 1.550 tons i\u0301 Noregi"}]